

**Opatija, 9. studenoga 2021. godine**

**HRVATSKA UDRUGA RAVNATELJA OSNOVNIH ŠKOLA**

**ZAPISNIK**

**sa redovne skupštine održane 9. studenog 2021. godine u Opatiji, Centar Gervais, s početkom u 12:15 sati**

Skupština je započela intoniranjem himne Republike Hrvatske, a nakon toga predsjednica HUROŠ-a gđa. Antonija Mirosavljević pozdravlja prisutne članove, prvog predsjednika HUROŠ-a gosp. Boru Stipića i predsjednicu Udruge tajnika i računovođa u školstvu gđu. Elu Kovačić.

Nakon toga predsjednica HUROŠ-a gđa. Antonija Mirosavljević predlaže sljedeći dnevni red

1. Himna
2. Pozdravna riječ gostiju
3. Izbor radnih tijela:
	1. radno predsjedništvo – 3 člana
	2. verifikacijsko povjerenstvo – 3 člana
	3. zapisničar
	4. dva ovjerovitelja zapisnika
4. Izvješće verifikacijskog povjerenstva
5. Izmjene i dopune Statuta
6. Imenovanje članova Časnog vijeća
7. Imenovanje likvidatora udruge
8. Razno

**Dnevni red je jednoglasno usvojen, s nadopunom 7. točke dnevnog reda u odnosu na predloženi Dnevni red u pozivu, Imenovanje likvidatora udruge, zbog potrebe imenovanja likvidatora udruge i upisa likvidatora u registar udruga.**

S obzirom da je točka 1. odrađena, predsjednica HUROŠ-a predlaže da se krene sa točkom 2.

Ad2) Pozdravna riječ gostiju

Gosti Skupštine održali su kratak govor u kojem su pozdravili sudionike, istaknuli značaj suradnje sa HUROŠ-om i zaželjeli uspjeh u daljnjem radu.

Ad3) Izbor radnih tijela

U ime Predsjedništva Udruge, Predsjednica Udruge je predložila sljedeća radna tijela:

Radno predsjedništvo:

Silvana Bjelovučić, predsjedavajuća

Ivica Radošević

Mario Stančić

Verifikacijko povjerenstvo:

Mario Dominković

Klaudija Kovač

Josip Pope

Zapisničar:

Branko Šepović

Dva ovjerovitelja zapisnika:

Irmelina Sablić

Đuro Baloević.

Prijedlog za izbor radnih tijela jednoglasno je usvojen.

Ad4) Izvješće verifikacijskog povjerenstva

Utvrđeno je da ukupan broj članova Udruge na dan 8. studenoga 2021. godine iznosi 800 članova.

Verifikacijsko povjerenstvo prebrojava prisutne članove Skupštine te izvješćuje da je prisutno 220 članova, odnosno više od četvrtine od ukupnog broja članova Udruge**,** što znači da imamo kvorum i da Skupština može pravovaljano raditi i donositi odluke.

Ad5) Izmjene i dopune Statuta

Radno predsjedništvo zauzima svoja mjesta i predsjedavajuća gđa. Silvana Bjelovučić upoznaje članove sa potrebom izmjena i dopuna Statuta. Prijedlog Statuta je poslan članovima predsjedništva i nadzornog odbora 30. listopada 2021. godine, a 2. studenog 2021. godine i svim ostalim članovima HUROŠ-a na pregled i mogućnost podnošenja prijedloga ili prigovora. Prijedloga i prigovora je pristiglo u malom broju, sa naglaskom na pravopisne pogreške koje će biti otklonjene.

Prijedlog Statuta jednoglasno je usvojen od strane Skupštine.

Ad6) Imenovanje članova Časnog vijeća

Za članove Časnog vijeća predloženi su:

Anton Jurkić

Zrinka Mužinić Bikić

Josip Mandurić

Mara Mamuza i

Marina Erak.

Prijedlog je jednoglasno usvojen.

Ad7) Imenovanje likvidatora udruge

Za likvidatora udruge predlaže se gđa. Antonija Mirosavljević, predsjednica HUROŠ-a.

Prijedlog je jednoglasno usvojen.

Ad8) Razno

Gđa. Silvana Bjelovučić zaključuje Skupštinu i daje nekoliko informacija:

* Svi materijali sa skupa biti će objavljeni na mrežnoj stranici Udruge
* Oni koji nisu dobili potvrde o sudjelovanju na stručnom skupu trebaju se javiti predsjednicima ogranaka te će ih dobiti poštom
* Moli sve ravnatelje da se ubuduće za stručne skupove HUROŠ-a javljaju pravovremeno preko mrežne stranice Udruge.

Pozdravlja sudionike skupa i zahvaljuje se na sudjelovanju.

Time je Skupština završila u 13.00 sati.

ZAPISNIČAR: PREDSJEDNICA RADNOG PREDSJEDNIŠTVA:

Branko Šepović, prof. Silvana Bjelovučić, prof.

OVJEROVITELJI ZAPISNIKA:

Irmelina Sablić, prof.

Đuro Baloević, prof.